Na temelju Odluke o raspisivanju javnog natječaja za prodaju rabljenog teretnog vozila u vlasništvu Gospodarske škole KLASA: 406-01/21-01/1,  URBROJ: 2109-60-21-1 od 28.1.2021.godine, Povjerenstvo za provedbu natječaja objavljuje

**JAVNI NATJEČAJ**

**za prodaju rabljenog teretnog vozila u vlasništvu Gospodarske škole**

**I.  PREDMET JAVNOG NATJEČAJA**

Predmet ovog natječaja je prodaja rabljenog teretnog vozila u vlasništvu Gospodarske škole kako slijedi:

* Vrsta vozila: Teretno vozilo
* Marka: IVECO
* Model/tip vozila: EC ML120EL17
* Broj šasije: ZCFA1EC0202461634
* Oblik karoserije: otvoreno s ceradom
* Snaga motora: 125 kW
* Radni obujam motora: 3920 cm3
* Godina proizvodnje: 2005
* Mjesta za sjedenje: 3
* Registracija: do 10.12.2021.
* Broj prijeđenih kilometara: 152 012 km
* Početna cijena: 80.000,00 kn

**II.  NAČIN I UVJETI PRODAJE**

Prodaja se obavlja prikupljanjem pisanih ponuda, fizičkih osoba ili pravnih osoba sa sjedištem u Republici Hrvatskoj, uz prethodnu uplatu jamstva za ponudu u iznosu od 10%  početne cijene vozila.

Ponuditeljima čija ponuda ne bude prihvaćena, jamčevina će biti vraćena po okončanju natječaja.

Prodaja vozila odvija se po načelu „viđeno-kupljeno“, što isključuje sve naknadne prigovore kupca.

Vozilo svaki zainteresirani ponuditelj može razgledati, uz prethodnu telefonsku najavu na broj 040/395-302, svaki radni dan u Gospodarskoj školi na adresi Mihovljaska bb (školska ekonomija Mihovljan) u Čakovcu od 8,00 do 11,00.

Dodatne informacije o vozilu zainteresirani ponuditelji mogu dobiti na telefon 040/395-302.

Ponuditelj/kupac pored ugovorene cijene snosi i sve porezne i druge zavisne troškove.

**III.  SADRŽAJ PONUDE**

Ponuda mora biti dostavljena u pisanom obliku te obavezno sadržavati:

* Ime i prezime ponuditelja fizičke osobe odnosno naziv ponuditelja pravne osobe, adresu te kontakt telefon
* Presliku osobne iskaznice ponuditelja fizičke osobe, odnosno presliku izvatka iz sudskog, obrtnog i drugog registra za ponuditelja pravnu osobu
* Dokaz o uplati jamstva za ozbiljnost ponude
* Naznaku IBAN računa za povrat uplaćenog jamstva za ozbiljnost ponude ponuditeljima čije ponude ne budu odabrane
* Iznos ponuđene kupoprodajne cijene, najmanje u visini početne cijene vozila

**IV.  DOSTAVLJANJE PONUDA**

Pisane ponude dostavljaju se putem pošte preporučeno ili osobno na urudžbeni zapisnik u tajništvo škole u zatvorenoj omotnici uz navedenu naznaku adresu:

GOSPODARSKA ŠKOLA, Vladimira Nazora 38, 40000 Čakovec, s naznakom „Natječaj za prodaju rabljenog teretnog vozila-ne otvarati“.

Rok za podnošenje prijava na natječaj je najkasnije do 12. veljače 2021. godine do 9:00 sati, bez obzira na način dostave.

Nepotpune ponude, kao i ponude zaprimljene nakon gore navedenog roka, neće se razmatrati.

**V.  ODABIR PONUDITELJA**

Najpovoljnijom ponudom smatrat će se ona koja sadrži najvišu ponuđenu kupoprodajnu cijenu uz uvjet da ponuda sadržava sve elemente utvrđene točkom III. ovoga natječaja.

Ukoliko dva ili više ponuditelja ponude isti najviši iznos kupoprodajne cijene, povoljnijom ponudom smatrati će se ponuda ponuditelja koja je ranije zaprimljena.

**VI.  OSTALE NAPOMENE**

Svi ponuditelji biti će putem web stranice obaviješteni o rezultatima natječaja u roku od petnaest (15) dana od dana otvaranja ponuda.

Po zaprimanju Odluke o odabiru najpovoljnije ponude, izabrani ponuditelj je dužan najkasnije u roku od osam (8) dana pristupiti sklapanju Ugovora o kupoprodaji rabljenog vozila s Gospodarskom školom te uplatiti cjelokupni ponuđeni iznos kupoprodajne cijene, umanjene za uplaćeno jamstvo za ozbiljnost ponude na IBAN račun Gospodarske škole.

Rok isplate ukupne kupoprodajne cijene je 10 (deset) dana od dana sklapanja Ugovora o kupoprodaji.

Jamstvo se uplaćuje na žiro-račun Gospodarske škole IBAN HR1623400091116013556, poziv na broj odobrenja 22-OIB s naznakom “jamčevina za ozbiljnost ponude – teretno vozilo.

Ako najpovoljniji ponuditelj ne uplati cjelokupni preostali iznos ponuđene kupoprodajne cijene ili ne pristupi sklapanju kupoprodajnog ugovora u utvrđenom roku, smatrati će se da je odustao od ponude te gubi pravo na povrat uplaćenog jamstva za ozbiljnost ponude.

U tom slučaju sklapanje kupoprodajnog ugovora za vozilo ponuditi će se sljedećem najpovoljnijem ponuditelju.

Ponuditelj koji povuče svoju ponudu nakon otvaranja ponuda gubi pravo na povrat jamčevine.

**Povjerenstvo zadržava pravo da bez obrazloženja prihvati ili odbije pojedinu ponudu ili poništi ovaj natječaj u cijelosti i pri tome ne snosi nikakvu odgovornost prema odbijenim ponuditeljima.**

KLASA: 406-01/21-01/1

URBROJ: 2109-60-21-3

Čakovec, 29.1.2021.

**Predsjednik povjerenstva**

**za provedbu natječaja:**

**Željka Posavec Mičić, dipl. iur.**